stanford-oval/wikipedia huggingface dataset:
ביג טיים ראש

| --- | --- |

לוגו התוכנית
 סוגה:  קומדיית מצבים לילדים ונוער
 יוצרים:  סקוט פלוז דן שניידר
 שחקנים:  קנדל שמידט   ג'יימס מאסלו   קרלוס פנה   לוגן הנדרסון   סטיבן גליקמן קרמר   סיארה בראבו   טניה צ 'ישולם נייתן קרס (עונות 2-4) ג'רי טריינור (עונות 2-4) ג'ודי אליסון (עונות 2-4) נואה מונק (עונות 3-4)
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  4 
 מספר פרקים:  74 
 הפקה
 מפיקים בפועל:  סקוט פלוז
 הפצה:  Sony Pictures Television, הולו 
 מוזיקה:  Big Time Rush 
 אורך פרק:  כ-25 דקות (בממוצע)
 שידור
 רשת שידור:  ערוץ ניקלודאון
 תקופת שידור מקורית:  28 בנובמבר 2009 – 24 באוגוסט 2013
 קישורים חיצוניים
 www.nick.com/big-time-rush/
 דף התוכנית ב-IMDb
 
ביג טיים ראש (באנגלית: Big Time Rush, בתרגום חופשי "סִחְרוּר בענק") היא קומדיית מצבים העוסקת בלהקת בנים המנסה להצליח בגדול. התוכנית משודרת בערוץ ניקלודאון, ונוצרה על ידי סקוט פלוז. בחייהם האמיתיים השחקנים הראשיים הם חברי להקה מצליחה באותו השם, שהופיעה ברחבי ארצות הברית ובקנדה, והוציאה לאור מספר אלבומים, ובהם השירים, שחלקם כתבו חברי הלהקה עצמם, מופיעים במהלך הסדרה, לסדרה יש ארבע עונות, החל בנובמבר 2009, ועד יולי 2013. לסדרה יצא גם סרט טלוויזיה שנקרא "Big Time Movie".
בנוסף, מספר פרקים מהסדרה יצאו על גבי DVD, ונוספו אליהם עוד שישה קליפים של ביג טיים ראש.
כמו כן, "ביג טיים ראש" (אנ') היא גם להקה מצליחה במציאות, שהוקמה בעקבות הצלחת הסדרה. הלהקה הוציאה 3 אלבומים: B.T.R, Elevate, 24/7.
הלהקה לקחה הפסקה לצורך התמקדות בקריירת סולו בשנת 2014, אחרי מסע ההופעות האחרון שלהם באמריקה. בשנת 2021 הלהקה חזרה לסבב הופעות קצר.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 20 | 20 | 28 בנובמבר 2009 | 20 באוגוסט 2010 |
|  | 2 | 29 | 29 | 25 בספטמבר 2010 | 28 בינואר 2012 |
|  | סרט | סרט | סרט | 10 במרץ 2012 | 10 במרץ 2012 |
|  | 3 | 12 | 12 | 12 במאי 2012 | 10 בנובמבר 2012 |
|  | 4 | 13 | 13 | 2 במאי 2013 | 25 ביולי 2013 |
עלילת הסדרה > עונה 1

קנדל נייט, קרלוס גרסיה, ג'יימס דיאמונד ולוגן מיטשל הם חברים, שגרים במדינת מינסוטה בארצות הברית, ואוהבים לשחק הוקי. יום אחד, הם שומעים בטלוויזיה שמפיק מפורסם בשם גוסטבו רוק מגיע למינסוטה למצוא כוכב חדש. ג'יימס מאלץ אותם לנסוע איתו לאודישנים בגלל חלומו הגדול להיות זמר מפורסם. כל החברים מתלהבים מהרעיון למעט קנדל. אחרי שקרלוס ולוגן נכשלים, ג'יימס נכנס ולא מתקבל גם הוא, בטענה שהוא "חסר כישרון". קנדל, בתגובה, מבצע את "שיר החרא" ("the giant turd song") שיר שהמציא בעצמו. בעקבות שירתו נבחר קנדל להיות סולן, אך הוא אינו רוצה לנסוע בלי חבריו ולוקח אותם עמו כשיחד הם הופכים ללהקה. במהלך העונה, ג'ו וקנדל זוג, וגם קמיל ולוגן. קרלוס ממשיך לחזר לאחר הג'ניפריות, ללא הצלחה. העונה הראשונה עוסקת בהפקת שירי הדמו של הלהקה שלבסוף נבחרת מבין כמה להקות, והפקת האלבום הראשון שלהם כלהקה. (כל השירים שהושמעו בעונה יצאו בגרסתם המלאה באלבום הראשון של הלהקה האמיתית. שם האלבום הוא "B.T.R", חוץ מShot In The Dark שלא יצא אף פעם באופן רשמי וגרסתו המלאה הודלפה)
בפרק הכפול האחרון לעונה, מתכוננים הבנים יחד עם גוסטבו וקלי להוציא לאור האלבום הראשון שלהם ותחילת מסע ההופעות הראשון, אך בפתאומיות מודיע להם גריפין שהאלבום ומסע ההופעות מבוטלים, וכך גם הלהקה. הבנים חוזרים למינסוטה ובעזרת גוסטבו וקלי מצליחים לשקם את הלהקה. בעזרת חבריהם מפאלם וודס מצליחים הבנים למכור את כל הכרטיסים למופע הראשון במסע ההופעות שלהם ולבסוף הבנים משכנעים את גריפין להחתים אותם ולהוציא לאור מיידית את אלבומם הראשון.
עלילת הסדרה > עונה 2

העונה השנייה פותחת בחזרתם של הלהקה לפאלם וודס לאחר מסע ההופעות, ולהפתעתם, בגלל הצטרפותם של בני נוער רבים חדשים לפאלם וודס, אף אחד לא זוכר אותם. קנדל בטוח שג'ו בוגדת בו אך לבסוף מגלה שהיא התקבלה לסדרה חדשה בשם "ניו טאון היי" ושותפה לתוכנית הוא ג'ט סטנסון, שמסתכסך כל הזמן עם קנדל והחבורה, ואוהב את עצמו מאוד. במהלך העונה לוגן וקמיל נפרדים לאחר שקמיל בטעות מתנשקת עם ג'יימס ולא יכולה לשמור זאת בסוד מלוגן. גם קנדל וג'ו נפרדים במהלך העונה כיוון שג'ו מתקבלת לתפקיד בסדרת סרטים שמצולמת בניו זילנד. לקראת סוף העונה, מגיעה לפאלם וודס נערה חדשה בשם לוסי סטון שמנסה להיות כוכבת רוק, תחילה היא וקנדל מסתכסכים כשהיא אומרת שביג טיים ראש לא שרים שירי רוק, ולבסוף הם מוכיחים לה שטעתה. העונה השנייה עוסקת בכתיבת האלבום השני של ביג טיים ראש ותכנון מסע ההופעות החדש שלהם. (חלק מהשירים המושמעים בעונה הם מתוך האלבום הראשון של הלהקה האמיתית, וחלקם מתוך האלבום השני שלהם - "Elevate")
עלילת הסדרה > עונה 3

העונה השלישית נפתחת בהיכל רו'צס סנטר בטורונטו קנדה הבנים מופעים את ההופעה האחרונה שלהם בסיבוב ההופעות שלהם קרלוס מסתבך עם המשטרה הצרפתית, כאשר נחשד בגנבת צרצר. בזמן שהלהקה הופיעה בצרפת, אחרי שהלהקה חוזרת ללוס אנג'לס, הם נהיו מפורסמים. בפרק הראשון, ג'יימס מתאהב בלוסי ועושה הכל כדי להשיג אותה, אבל לוסי מתאהבת בקנדל והוא התחיל לקנות ג'יימס הטיל על קנדל את חוק הדיבז, חוק שאוסר עליו לצאת עם בנות שאחד מבני הלהקה מחבב. אם הוא ייתפס יוצא, הוא ייאלץ לרוץ עם תחתונים בכל פאלם וודס וכשלוסי מגלה את זה היא מטילה על קנדל דיבז שלאף בת אסור לדבר איתו עד שידבר עם לוסי. בו זמנית, לוגן מנסה בכול דרך לגרום לקמיל להשים לב אליו. הוא לא מצליח, מכיוון שבודהה בוב אוסר על קמיל לעשות את הצעד הראשון. לוגן מגלה שבודהה בוב מייעץ לקמיל, ודורש ממנו תשובות. קמיל מגיעה, ולבסוף הם חוזרים להיות זוג. לבסוף לוסי מסבירה לג'יימס למה היא לא מתאהבת בו, וג'יימס מבטל את החוק. קנדל מחליט שהוא ולוסי יוצאים, אבל מי שמגיע זה האקס שלה. קנדל מנסה להפיל אותו בפח ולהגיד ללוסי שהוא מנסה לבגוד בה, ובסופו של דבר הוא מצליח. אבל לאחר מכן, מי שמגיעה זו ג'ו שחזרה אחרי הרבה זמן מניו זילנד, מכיוון שהסרט שהשתתפה בו נכשל ולכן גם לא ייצאו סרטי ההמשך, והיא חזרה כשהיא חוזרת היא מגלה את לוסי וקנדל מתנשקים במעלית. ג'ו מעוררת בלגן, ולבסוף קנדל בחר בג'ו, ולוסי עוזבת את פאלם וודס.
עלילת הסדרה > עונה 4

העונה רביעית מתחילה בכך שהבנים מאוימים על ידי להקות הבנים הבריטיות ונלחמים מולם כדי שיוכלו להוציא את האלבום השלישי שלהם. בפרק מוזכרים להקות אמיתיות כמו: וואן דרקשיין ודה וואנטד וגם להקות שאינן קיימות. בהמשך העונה לוסי, האקסית הכועסת ופגועת הלב של קנדל שזרק אותה בשביל לחזור לג'ו בעונה הקודמת, חוזרת ומנסה לכבוש את הלב של קנדל בחזרה ולגרום לו לבושות באופן ציבורי ופרטי. למשל כאשר היא חוזרת היא מפרסמת סינגל שקוראים לו "זרקת אותי בשבילה" שמדבר על מערכת היחסים שלה עם קנדל. בסוף לוסי מכחישה שזה מדבר על קנדל ומצילה את הלהקה. ג'יימס מנסה לגרום ללוסי לאהוב אותו במהלך העונה. בזוג הפרקים האחרונים של הסדרה הבנים מופיעים בטקס פרסי הנוער, ג'יימס ולוסי ביחד, קרלוס מוצא אהבה כאשר הוא מתאהב במרגלת סודית, (אלקסה וגה מספיס קיד, שגם במציאות הם הופכים לבני זוג ב-2014). הבנים מופיעים עם השיר האחרון של הסדרה we are (בעברית: אנחנו) וכך הסדרה מסתיימת לאחר 4 עונות.
שחקנים > שחקנים ראשים

קנדל דונלד נייט (קנדל שמידט) - מנהיג הלהקה, כאשר הבנים בצרה הם פונים אליו שיעזור להם כי לטענתם הוא טוב בהתמודדות עם מצבי לחץ. בחלק מהסדרה בן הזוג של ג'ו, מתנשק עם לוסי פעם אחת אך לא נמצא איתה במערכת יחסים. בסוף הסדרה הוא בזוגיות עם ג'ו. החבר הכי צעיר בלהקה, הוא אוהב לרקוד ולשמוע מוזיקה ולפני שהם עברו לאל איי הוא רצה להיות הקמע של נבחרת ההוקי האהובה עליו. והוא עוזר הרבה לאחותו הקטנה קייטי, אף על פי שמדי פעם זקוק לעזרתה או לאימו.
ג'יימס דיאמונד (ג'יימס מאסלו) - מרוכז בעצמו, כובש לבבות, יודע לשיר יפה ולרקוד טוב, לא חכם במיוחד. הוא ה"פנים היפות" של החבורה והוא מודע לכך. לפעמים קצת מאוהב בעצמו. באמצע הסדרה מתאהב בלוסי. לאחר שקנדל מתנשק איתה ג'יימס כועס עליו אך סולח לו. בסוף הסדרה הוא בזוגיות עם לוסי. לאחר התחננויות רבות.
קרלוס גרסיה (קרלוס פנה) - אוהב לאכול נקניקיה על מקל, ומאמין באמונות טפלות. נוטה ללבוש קסדה גם כשאין צורך בכך. אוהב נקניקיות על מקל ולא בוגר במיוחד. בסוף העונה הרביעית נהיה בן זוגה של מרגלת .
הורטנס "לוגן" מיטשל (לוגן הנדרסון) - החכם שבחבורה, ציני, אוהב מתמטיקה. לפני שהבנים הגיעו לאל איי הוא רצה להיות רופא ואף מנסה להתקבל ללימודי רפואה באחד מפרקי הסדרה. הוא בן זוגה של קמיל, הוא נפרד ממנה וחוזר אליה רבות במהלך הסדרה. במלחמות המתיחות של החבורה הוא מותח את עצמו
גוסטבו רוק (סטיבן גליקמן קרמר) - מפיק מוזיקלי, פסנתרן, עשיר והמנהל של הבנים, מכנה אותם "כלבים". הוא לרוב עצבני, צעקן .
קייטי נייט (סיארה בראבו) - אחותו הקטנה של קנדל. יפה וערמומית, יש לה חושים עסקיים מעולים והיא מנצלת את זה בכל הזדמנות שיש לה.
קלי ויינרייט (טניה צ'ישולם) - העוזרת של גוסטבו. מחבבת מאוד את הבנים בלהקה ותמיד מנסה לשכנע את גוסטבו שיהיה נחמד אליהם.
ג'ניפר נייט (צ'אלן קאטס) - אמם הנחמדה והדואגת של קנדל וקייטי.
ארתור גריפין (מאט ריאדי) - המנכל הראשי של ביג טיים ראש. לרוב עושה להם צרות ומבקש מהם שיעשו דברים שכמעט בלתי אפשריים.
בודהה בוב (דרן נוריס) - איש מוזר ומפחיד ומתקן התחזוקה של פאלם וודס. לרוב מסתובב עם: פומפייה, מסור שרשרת מבוקש בקנדה והתחתן עם ג'ניפר (אמו של קנדל וקייטי) אך לסוף השניים התגרשו.
רג'ינלד ביטרס (דייוויד אנתוני היגינס) - המנהל של המלון פאלם וודס. מנסה לעצור את הבנים מלעשות צרות ולרוב מצליח לעשות כסף אמו חושבת שהוא וטרינר אך לבסוף חושבת שהוא סוכן ממשלתי.
ג'ו טיילור (קייטלין טרוור) - בלונדינית ושחקנית. חברתו של קנדל, נסעה לניו זילנד ל-3 שנים כי התקבלה לסרט. חזרה לאחר תאונה.
קאמיל רוברטס (ארין סנדרס) - חברה של לוגן, שחקנית המתנהגת באופן מוקצן יותר מידי וחברה של הבנים. היא ולוגן כל הזמן נפרדים וחוזרים.
הלהקה האמיתית

הלהקה היא להקה אמיתית, שנוצרה בעקבות הצלחת התוכנית, וזכתה להצלחה רבה.
חברי הלהקה הם קנדל שמידט, ג'יימס מאסלו, קרלוס פנה ולוגן הנדרסון. בתוכנית משולבים שירי הלהקה.
ללהקה שלושה אלבומים - "B.T.R", "Elevate", "24/Seven". ללהקה גם שני מיני-אלבומים - אחד עם שירי חג המולד והשני עם פסקול הסרט הטלוויזיוני שלהם - גרסאות כיסוי לשירי הביטלס.
Til I Forget About You
Boyfriend
City Is Ours
Nothing Even Matters
Worldwide
Halfway There
Big Night
Oh Yeah
Count on You (יחד עם ג'ורדן ספארקס)
I Know You Know (יחד עם סימפוניק)
Big Time Rush (שיר הנושא של הסדרה)
Famous
Any Kind of Guy
This is Our Someday
Stuck
Music Sounds Better with U
Show Me
All Over Again
No Idea
Cover Girl
Love Me Love Me
If I Ruled the World (יחד עם Iyaz)
Invisible
Time of Our Life
Superstar
You're Not Alone
Elevate
Blow Your Speakers
Paralyzed
Epic
Windows Down
24/Seven
Like Nobody's Around
Get Up
Song for You (יחד עם קארמין)
Run Wild
Crazy for U
Picture This
Confetti Falling
Amazing
We Are
Love Me Again
Just Getting Started
Untouchable
Lost in Love
Next Step
Intermission
Na Na Na
All I Want For Christmas
Beautiful Christmas
Help
A Hard Day's Night
Revolution
Can't Buy Me Love
We Can Work It Out
I Wanna Hold Your Hand
Anything
Cruise Control
Featuring You
Shot In The Dark
Young Love
Tonight Is A Fairytale
It Is What It Is
Everyday Girl
Do It All Again
Rich Girl
Words Mean Nothing
Don't Stop
First Time
ללהקה היו כמה סיבובי הופעות, הראשון נקרא "better with you tour" וכלל את השירים מאלבומם הראשון והשני.
השני נקרא "big time summer tour" וכלל שירים מאלבומם הראשון והשני, וכן מספר גרסאות כיסוי לשירי הביטלס (אשר הקליטו לסרט "big time movie").
השלישי נקרא "summer break tour" וכלל שירים בעיקר מאלבומם השלישי, ומספר שירים מאלבומם השני והראשון.
כמו כן, כמה סיבובי הופעות קטנים נערכו לפני סיבוב ההופעות הגדול הראשון שלהם. סיבוב הופעות נוסף נקרא "Big Time Rush Live 2014 World Tour", לאחר מכן חברי הלהקה החליטו שהם יוצאים להפסקה לעסוק בפרויקטים האישיים שלהם.
הערות שוליים

↑  "Was "Big Time Bloopers" the season finale?". Nickelodeon TV verified twitter. 16 בנובמבר 2012. נבדק ב-18 בנובמבר 2012. {{cite web}}:  (עזרה)
↑  "Big Time Rush listings". The Futon Critic. נבדק ב-18 באפריל 2013. {{cite web}}:  (עזרה)
↑  "Shows A-Z - big time rush on nickelodeon - TheFutonCritic.com". thefutoncritic.com.
וולאס שון

| --- | --- |

 לידה:  12 בנובמבר 1943 (בן 81) ניו יורק, ארצות הברית 
 שם לידה:  Wallace Michael Shawn 
 מדינה:  ארצות הברית 
 תקופת הפעילות:  מ-1967 
 מקום לימודים:  אוניברסיטת הרווארד  Collegiate School  תיכון פאטני  הרווארד קולג'  מודלין קולג'  סטודיו אייץ' בי 
 בן או בת זוג:  Deborah Eisenberg 
 פרסים והוקרה:  מלגת גוגנהיים  PEN/Laura Pels International Foundation for Theater Award 
 פרופיל ב-IMDb
 
וולאס מייקל שון (באנגלית: Wallace Michael Shawn; נולד ב-12 בנובמבר 1943) הוא שחקן, מחזאי, מסאי ותסריטאי אמריקאי-יהודי. הוא ידוע בעיקר בזכות תפקידיו הקולנועיים בסרטים "ארוחת הערב שלי עם אנדרה", "הנסיכה הקסומה" ו"קלולס", דיבוב דמותו של רקס ב"צעצוע של סיפור", וגילום דמותו של ד"ר סטרג'ס בסדרה "שלדון הצעיר". שון ידוע גם בהתבטאויותיו נגד מדינת ישראל ותמיכתו בפלסטינים.
ביוגרפיה

שון נולד ב-12 בנובמבר 1943 בעיר ניו יורק, למשפחה יהודית. הוריו היו העיתונאית ססיל (לבית ליון, 1906–2005) וויליאם שון (1907–1992), העורך הוותיק של ה"ניו יורקר". יש לו שני אחים תאומים צעירים: המלחין אלן שון, ומרי, שהיא אוטיסטית ומתגוררת במוסד.
שון למד בבית ספר תיכון פרטי לאמנויות ליברליות בפוטני, ורמונט. הוא סיים תואר ראשון בהיסטוריה באוניברסיטת הרווארד. הוא למד פילוסופיה, פוליטיקה וכלכלה ולטינית, במודלין קולג', אוקספורד, מתוך כוונה להיות דיפלומט. הוא גם נסע להודו כמורה לאנגלית בתוכנית פולברייט.
קריירה > מחזאי

מעורבותו של שון בתיאטרון החלה ב-1970 כאשר פגש את אנדרה גרגורי, שביים מאז כמה ממחזותיו. כשחקן במה, הוא הופיע בעיקר במחזות שלו ובפרויקטים אחרים עם גרגורי.
מחזותיו המוקדמים של שון, כמו "מארי וברוס" (1978), הציגו קונפליקטים רגשיים ומיניים בסגנון אבסורדי, עם שפה לירית ואלימה כאחד. מחזהו "מחשבה בשלושה חלקים" משנת 1977 עורר מחלוקת בלונדון כאשר ההפקה נחקרה על ידי צוות שוטרים והותקפה בפרלמנט לאחר האשמות על תוכן פורנוגרפי. שון קיבל פרס אובי על מחזאי ב-1975, על הלילה המאוחרת שלנו.
שון גם כתב פרשנות פוליטית עבור The Nation, ובשנת 2004 הוא פרסם את המגזין הפוליטי המתקדם שהיה בעל גיליון אחד בלבד Final Edition, ובו ראיונות ומאמרים של ג'ונתן של, נועם חומסקי, מארק סטרנד ודבורה אייזנברג.
קריירה > משחק

הוא עשה את הופעת הבכורה שלו בסרט ב-1979, כשגילם את בעלה לשעבר של דיאן קיטון ב"מנהטן" של וודי אלן וסוכן ביטוח בסרט "כל הג'אז הזה" של בוב פוסה. תפקידיו הקולנועיים הידועים ביותר כוללים את ארל ב"פולשים מוזרים" (1983), "צללים וערפל" (1991) ומר הול ב"קלולס" (1995). לאחר שראתה את הופעתו ב"ארוחת הערב שלי עם אנדרה" (1981), מנהלת הליהוק ג'נט הירשנסון כל כך אהבה את איך שהוא אמר את המילה "בלתי נתפס" ("inconceivable") עד שהיא ליהקה אותו לתפקיד ויזיני בסרט "הנסיכה הקסומה" (1987). תפקידים נוספים שלו היו הברון פון ווסטפאלן ב"עלילות סאות'לנד", "ג'ורכ' בונד ב"קללת אבן העקרב הירוקה" (2001), סיירוס רוז בסדרה "אחת שיודעת" ועזרא בסרט "הטירה המכושפת" (2003) ו"מלינדה ומלינדה" (2004), "כלים שלובים" (2012).
בשנת 2018, הוא הצטרף לצוות השחקנים של "שלדון הצעיר" בתפקיד ד"ר ג'ון סטרג'יס, החבר של קוני, סבתו של שלדון, והפרופסור לפיזיקה של שלדון.
שון כיכב בסרטו של וודי אלן מ-2020 "הפסטיבל של ריפקין" המתרחש בסן סבסטיאן, ספרד, ובמקביל הביע תמיכה פומבית בוודי אלן ויצא להגנתו.
קריירה > כמדבב

שון הוא מדבב של סרטי אנימציה וסדרות טלוויזיה, כולל רקס בזיכיון "צעצוע של סיפור", "מפלצות בע"מ" במהלך סרטון בסיום, "Kingdom Hearts III", מזור ב"משפחת סופר-על", ברטרם ב"איש משפחה", מונק ב"אגדה ש'מגדה", פול פיראט סגול ב"טום וג'רי: הרעד לי את השפם", וכקריקטורה של עצמו ב"בוג'ק הורסמן".
חיים אישיים

הוא נמצא בזוגיות של שנים רבות עם הסופרת דבורה אייזנברג. מתגורר כיום בשכונת צ'לסי במנהטן. שון הוא יהודי ומזהה עצמו כאתאיסט.
ב-2021 האשימה אותו השחקנית לורן ליין בהטרדה מינית.
חיים אישיים > דעותיו הפוליטיות

הוא התייחס לעצמו כאל סוציאליסט במאמרו "למה אני קורא לעצמי סוציאליסט: האם העולם הוא באמת במה?", שהתפרסם באינטרנט ואחר כך במאמריו.
הוא הביע את תמיכתו בעם הפלסטיני במהלך מבצע צוק איתן.
הוא חבר בקול היהודי לשלום, ארגון יהודי אמריקאי המתנגד לפעילות ישראל בשטחים, ונמצא בוועדה המייעצת.
ב-2023 במהלך מלחמת חרבות ברזל יצא נגד פעולות ישראל בעזה והצהיר על תמיכה בפלשתינאים. מאוחר יותר, שון, יחד עם עוד קבוצה של 54 אמנים ואישים בתעשיית הבידור, חתם על מכתב פתוח לנשיא ג'ו ביידן שקרא להפסקת אש בעזה ובישראל. המכתב הדגיש את המשבר ההומניטרי בעזה, וקרא לשחרור בטוח של בני הערובה, ולהקלה על סיוע הומניטרי להגיע לנזקקים.
גם ב-2025 המשיך להאשים את ישראל בפשעים נגד עזה והשווה בין ישראל לבין הנאציזם.
סטיב ישראל

סטיבן "סטיב" ישראל (באנגלית: Steven "Steve" Israel; נולד ב-30 במאי 1958) הוא סופר ופוליטיקאי יהודי-אמריקאי מטעם המפלגה הדמוקרטית. כיהן כחבר בית הנבחרים של ארצות הברית וייצג את מדינת ניו יורק על מחוזותיה השונים, המכסים אזורים במחוז נסאו, לונג איילנד.
בינואר 2016 הודיע כי אין בכוונתו לרוץ לכהונה נוספת.
ביוגרפיה וקריירה

ישראל נולד בברוקלין שבניו יורק. הוא למד בקולג' נאסו קמיוניטי ובאוניברסיטת ג'ורג' וושינגטון. נבחר למועצת העיירה של האנטינגטון שבמדינת ניו יורק ב-1993. בעקבות עזיבתו של ריק לאזיו את בית הנבחרים של ארצות הברית בשנת 2000, נבחר ישראל להחליף את מקומו מטעם המפלגה הדמוקרטית. הוא זכה לרוב של 48% מהקולות, וגבר על הרפובליקנית ג'ואן ג'ונסון, שקיבלה 34% מהקולות ועל עוד שלושה מועמדים עצמאיים. ישראל הוא חבר ב"קואליציית הכלבים הכחולים", תת-קבוצה בסיעה הדמוקרטית הנוקטת בעמדות ימניות יותר יחסית ליתר חברי הסיעה. כמו כן, ישראל חבר בקואליציה הדמוקרטית החדשה, שדולת חברי הקונגרס הדמוקרטים במרכז המפה הפוליטית לקידום עמדות מתונות ועסקים.
בכהונתו הראשונה, הוא העביר חקיקות רבות יותר מכל חבר דמוקרט חדש אחר בבית הנבחרים, והתגאה במיוחד בהצעת חוק שיזם במטרה להאיץ את המחקר והטיפול בסרטן השחלה. ישראל רואה בנושאי ביטחון לאומי, ביטוח בריאות ואיכות הסביבה את הנושאים החשובים ביותר מבחינתו.
בכהונתו השנייה, מונה לתפקיד עוזר מצליף. ישראל מכהן בוועדת השירותים הפיננסיים של בית הנבחרים, הוא המייסד ויושב הראש של קבוצת המחקר הדמוקרטית לביטחון לאומי, חבר בשדולת חברי הקונגרס במרכז המפה הפוליטית ויושב ראש משותף לשדולת חברי בית הנבחרים הדו-מפלגתית לסרטן, כמו גם חבר בצוות העבודה הדו מפלגתי להגנת לונג איילנד.
בכהונתו השלישית, מונה ישראל לעמוד בראש צוות העבודה לביטחון וצבא של שדולת בית הנבחרים הדמוקרטית, קבוצה של 15 חברי קונגרס אשר ייתנו סיוע לקהילה הביטחונית וייעצו להנהגת בית הנבחרים הדמוקרטית בנושאי מדיניות צבאית.
בכהונתו הרביעית בקונגרס, השיג ישראל הקצאות פדרליות לחיזוק והרחבה של כלכלת לונג איילנד בסכום של למעלה מ-83 מיליון דולר. הוא הביא להשקעה של 100 מיליון דולר בחוזים ביטחוניים; 14 מיליון דולר לשיפור הדרכים; 2.5 מיליון דולר במענקי בריאות וחינוך ו-14.5 מיליון דולר להגנת הסביבה. הוא גם השיג למעלה מ-2 מיליון דולר בתשלומי הפיגורים של קצבאות של לחיילים משוחררים. באותה כהונה היה חבר בוועדת ההקצאות.
ישראל כתב שני ספרי רומן-בדיוני רבי מכר העוסקים במאחורי הקלעים של הפוליטיקה: "המלחמה הכוללת במוריס" שיצא ב-2014 ורומן נוסף בשנת 2018.
בנובמבר 2021, פתח ישראל חנות ספרים באויסטר ביי,עיירה בלונג איילנד וקרא לה על שמו של הנשיא לשעבר תאודור רוזוולט, שהיה תושב העיירה.
ביוגרפיה וקריירה > חיים אישיים

ישראל גר בדיקס הילס. היה נשוי למארלן באד שכיהנה במועצת העיירה של האנטינגטון וכיום מכהנת כשופטת מחוזית בבית משפט לענייני משפחה. הזוג התחתן ב-2003 והתגרש ב-2014. לזוג יש שתי בנות. ב-2018 התחתן לקארה לונגוורף.
מדיניות פנים > אנרגיה והגנת הסביבה

ישראל מאמין בייסוד תוכנית כוללת לאנרגיה חלופית שתחזק את הביטחון הלאומי, תקטין את התלות בנפט זר, תצמיח את הכלכלה ותגן על הסביבה. ישראל תומך בהגנה על היערות והפארקים הלאומיים, אוויר ומים נקיים והתנגד לקידוח הנפט במפלט הבר הלאומי הארקטי המוגן (ANWR).
מדיניות פנים > חינוך

ישראל תומך בתוכנית "שום ילד לא נשאר מאחור", תוכניות במימון פדרלי ארצי לשיפור הישגיהם של התלמידים ביסודי ובתיכון, העלאה במימון הפדרלי הארצי לבתי ספר ציבוריים בלונג איילנד והשכלה גבוהה הניתנת למימון.
מדיניות פנים > ביטוח בריאות

הוא תומך בהפחתת המס על ביטוח בריאות למשפחות ולמעסיקים שמשלמים ביטוח לעובדיהם.
מדיניות פנים > ביטוח לאומי

הוא תומך בשימור המוסד לביטוח לאומי האמריקאי, ללא הפרטה, שיפור הקצבאות עבור מקבלי הקצבאות הנוכחיים והעתידיים.
מדיניות פנים > האוכלוסייה המבוגרת

הוא רואה למטרה לפעול למען תרופות בנות מימון; העלאה בקצבת הביטוח הלאומי בצורה שתשמור על עלות ריאלית לצרכים של האוכלוסייה המבוגרת של לונג איילנד.
מדיניות חוץ ועיראק

באוקטובר 2002, עם התקרבות ההחלטה על פתיחת מלחמת עיראק הוא הצביע בעד הפלישה לעיראק וב-2004, בעד הורדת סדאם חוסיין מהשלטון. מאוחר יותר ב-2006, עם הידרדרות המצב הביטחוני וכמה שנראה אז ככישלון הצבא האמריקאי בהבאת ביטחון למדינה זו, הוא הצביע נגד ההצעה להכריז על עיראק כחלק מהמלחמה בטרור, ללא תאריך יעד לנסיגה וב-2007, אף הגדיל לעשות ותמך בהצעה להיערכות מחדש של הכוחות האמריקאים תוך 90 יום. כמו כן, בדיון בקונגרס, על התוכנית השנוייה במחלוקת של הנשיא בוש להעלות את מספר החיילים בעיראק, בסוף 2006 ותחילת 2007, הוא הביע בנאום את התנגדותו לכך וציין כי הוא היה מצביע להעלות את מספר החיילים באפגניסטן, עמדה של רבים מהדמוקרטים כי המרכזיות של המלחמה בטרור היא אפגניסטן וכי עיראק היא רק גרורה מיותרת של המלחמה האמיתית בטרור שנפתחה עם פתיחת מלחמת אפגניסטן כתגובה האמיתית על פיגועי 11 בספטמבר. הוא הוסיף כי יש צורך שהצבא יהיה ערוך מבית ולא בעיראק, כדי להיות מוכן לאיומים חשובים יותר מאיראן ומקומות אחרים.
הערות שוליים

↑  Rep. Steve Israel Announces He Will Not Seek Reelection
| --- | --- |
בקרת זהויות :  NLI: 987007263002505171  ISNI: 0000 0000 6762 6391  LCCN: n93079971  SNAC: w62m1m9h  SUDOC: 235769614  US Congress: I000057  VIAF: 6609750   WorldCat (עם VIAF): 6609750
Positions

Positions (בעברית: עמדות או תנוחות) הוא אלבום האולפן השישי של הזמרת-יוצרת האמריקאית אריאנה גרנדה. האלבום יצא לאור ב-30 באוקטובר 2020, על ידי חברת התקליטים ריפבליק רקורדס. מתוך האלבום יצאו שלושה סינגלים.
האלבום קיבל מועמדות בטקס פרסי גראמי ה-64 בקטגוריה אלבום הפופ הווקאלי הטוב ביותר.
רקע

ב-19 באפריל 2020, דווח לראשונה כי גרנדה עובדת על מוזיקה חדשה. עם זאת, במהלך ראיון במאי 2020, היא חשפה שהיא לא תוציא אלבום במהלך ההסגר. ב-14 באוקטובר, הודיעה גרנדה ברשתות החברתיות שלה כי אלבום האולפן השישי הקרוב שלה ייצא באותו החודש. כעבור שלושה ימים היא פרסמה סרטון בהילוך איטי בו היא מקלידה את המילה "Positions". ב-17 באוקטובר, העלתה גרנדה ספירה לאחור באתר הרשמי שלה, שמונה לאחור עד לצאת הסינגל המוביל של האלבום וכן תאריך יציאתו של האלבום "Positions" עם הספירה לאחור לצאתו. ב-23 באוקטובר 2020, העלתה גרנדה בעמוד הטוויטר שלה את עטיפת האלבום וחשפה רשמית כי האלבום ייצא ב-30 באוקטובר.
קידום

ב-27 באוקטובר, הודיעה גרנדה כי לאלבום עצמו ישנן שתי עטיפות נוספות שיצאו רק בגרסה הפיזית של האלבום בפורמט של תקליטור. הגרסאות היו זמינות להזמנה מוקדמת באתר שלה באותו יום. ב-30 באוקטובר, הונפקו באתר DTC כמות מוגבלת של תקליטורים במהדורות סטנדרטיות של האלבום אשר חתומים על ידי גרנדה.
קידום > סינגלים

רצועת הכותרת "Positions", יצאה לאור ב-23 באוקטובר 2020, כסינגל הראשי של האלבום. באותו יום יצא הווידאו קליפ לשיר. "34+35", יצא ב-30 באוקטובר, ושימש כסינגל השני מתוך האלבום.
הצלחה מסחרית

האלבום הופיע לראשונה במקום הראשון במצעד הבילבורד 200, ובכך היה לאלבום החמישי ברציפות של גרנדה שמגיע להישג זה. בנוסף, גרנדה שברה את שיא הרצף המהיר ביותר על ידי אישה במצעד, כשהאלבום הנוכחי הוא השלישי שהגיע לראש מצעד הבילבורד 200 בתקופה של שנתיים ו-3 חודשים. בשבוע הראשון לצאתו מכר האלבום כ-174,000 יחידות בארצות הברית והושמע כ-173.54 מיליון פעמים בפלטפורמות הסטרימינג. נתון זה נמוך רק מאלבומה של טיילור סוויפט, Folklore שגרף כ-289.85 מיליון השמעות בשבוע הראשון לצאתו בשנת 2020. בשבוע השני לצאתו הוא שמר על מקומו במצעד ומכר עוד כ-82,000 עותקים בארצות הברית.
רשימת רצועות

| Positions — מהדורה סטנדרטית> מס' | Positions — מהדורה סטנדרטית> שם | Positions — מהדורה סטנדרטית> משך | Positions — מהדורה סטנדרטית>  | Positions — מהדורה סטנדרטית>  | Positions — מהדורה סטנדרטית>  | Positions — מהדורה סטנדרטית>  | Positions — מהדורה סטנדרטית>  | Positions — מהדורה סטנדרטית>  | Positions — מהדורה סטנדרטית>  |
| --- | --- | --- | --- | --- | --- | --- | --- | --- | --- |
| 1. | Shut Up  | 2:38 |  |  |  |  |  |  |  |
| 2. | 34+35  | 2:54 |  |  |  |  |  |  |  |
| 3. | Motive (יחד עם דוג'ה קאט)   | 2:48 |  |  |  |  |  |  |  |
| 4. | Just Like Magic  | 2:30 |  |  |  |  |  |  |  |
| 5. | Off the Table (יחד עם דה ויקנד)   | 4:00 |  |  |  |  |  |  |  |
| 6. | Six Thirty  | 3:04 |  |  |  |  |  |  |  |
| 7. | Safety Net (בהשתתפות טיי דולה סיין)   | 3:28 |  |  |  |  |  |  |  |
| 8. | My Hair  | 2:28 |  |  |  |  |  |  |  |
| 9. | Nasty  | 3:12 |  |  |  |  |  |  |  |
| 10. | West Side  | 2:12 |  |  |  |  |  |  |  |
| 11. | Love Language  | 3:00 |  |  |  |  |  |  |  |
| 12. | Positions  | 2:52 |  |  |  |  |  |  |  |
| 13. | Obvious  | 2:57 |  |  |  |  |  |  |  |
| 14. | POV  | 3:22 |  |  |  |  |  |  |  |
| משך כולל: | משך כולל: | 41:14 |  |  |  |  |  |  |  |
| Positions — מהדורת דלוקס> מס' | Positions — מהדורת דלוקס> שם | Positions — מהדורת דלוקס> משך | Positions — מהדורת דלוקס>  | Positions — מהדורת דלוקס>  | Positions — מהדורת דלוקס>  | Positions — מהדורת דלוקס>  | Positions — מהדורת דלוקס>  | Positions — מהדורת דלוקס>  | Positions — מהדורת דלוקס>  |
| --- | --- | --- | --- | --- | --- | --- | --- | --- | --- |
| 15. | Someone like U (interlude)  | 1:16 |  |  |  |  |  |  |  |
| 16. | Test Drive  | 2:02 |  |  |  |  |  |  |  |
| 17. | 34+35 Remix (בהשתתפות דוג'ה קאט ומייגן די סטליון)   | 3:03 |  |  |  |  |  |  |  |
| 18. | Worst Behavior  | 2:04 |  |  |  |  |  |  |  |
| 19. | Main Thing  | 2:09 |  |  |  |  |  |  |  |
| משך כולל: | משך כולל: | 51:41 |  |  |  |  |  |  |  |
הערות:
כל הרצועות האלבום נכתבו באותיות קטנות.